kardosdrur/scandi-wiki huggingface dataset:
Rubis-klassen

Rubis-klassen er en fransk førstegenerationsatomubåd i brug i Marine Nationale. Det er de mest kompakte atomundervandsbåde til dato.

Alle undervandsbådene i klassen (undtaget Casabianca) er navngivet efter smykkesten.

Historie 
Rubis-klassen tilhører samme generation som Redoutable-klassen. Præsident Charles de Gaulle insisterede på at Frankrig skulle anskaffe sig atomdrevne ubåde samt atomvåben, blev programmet startet i 1974. Kølen på Rubis blev allerede lagt i 1976 og i 1979 blev ubåden søsat.

AMETHYSTE ombygningnen 
Det oprindelige design på Rubis viste sig problematisk på grund af et uforudset højt støjniveau. Denne problematik førte til Amethyste lyddæmpningsprogrammet (AMÉlioration Tactique HYdrodynamique Silence Transmission Ecoute) som blev tilføjet de to sidste ubåde i klassen (Améthyste) og Perle).

Améthyste og Perle blev begge længere end den originale Rubis, 73,6 meter mod 72 meter. Opgraderingen inkluderede blandt andet en opgradering af sonar, omformning af skroget og især boven til at forbedre hydrodynamikken omkring skroget samt en opgradering af de elektroniske systemer. Efter de to sidste ubåde blev søsat og testet besluttede man at opgradere de resterende både i klassen til samme standard i perioden mellem 1989 og 1995.

Under Péan-øvelsen i 1998, lykkedes det Casabianca at "sænke" hangarskibet USS Eisenhower samt hendes eskorte, en krydser af Ticonderoga-klassen.

Design 
Skibene er udstyret med et centralt computersystem der er forbundet med ubådens sensorer, og støtter besætningen i at behandle sensorinformationer og skudløsninger til torpedoer. Skroget består af 80 HLES højelastisk stål. Sonardomen og tårnet er bygget af kompositmateriale. Ubådenes bemanding udgøres af to besætninger; Rød og blå besætning der bemander skibet på skift i tre måneder af gangen.

Rubis-klassens afløser er planlagt til at være 2. generationsatomubådene af Barracuda-klassen.

Skibe i klassen

Uheld 
 S601 Rubis : 20. august 1993 – kollision med olietankeren Lyria
 S604 Émeraude : 30. marts 1994 – Damplækage, 10 dræbte.

Galleri

Referencer

Eksterne links 

 Globalsecurity.org 
 naval-technology.com 
 ACP 113 (AH)  

Krigsskibe fra Frankrig
Undervandsbåde
Catawba

Catawba-folket (også benævnt Issa eller Esaw, men oftest Iswa) er et folk, der er anerkendt som sådan af USA's centralregering under navnet Catawba Indian Nation. De bor i det sydøstlige USA langs grænsen mellem North- og South Carolina. Catawba'erne blev engang betraget som en af de mest magtfulde blandt de østlige siouxstammer. De indledte deres bosættelse i området midt i det 17. århundrede, men det debatteres, hvor catawbafolket boede før europæernes bosættelse, selv om det er almindelig antaget, at de kom fra egnene omkring og sydøst for De store søer.

Da de mest levede af agerbrug, var catawba'erne venligt sindede over for de første europæiske kolonister. Derimod lå de i næsten konstant krig med irokeserne, shawneeerne, delawarerne, cherokeerne og andre folk i Ohiodalen.<ref>[http://www.clayhound.us/sites/CatawbaHistory.htm Clay Hound: Catawba History] </ref>

Trods deres ringe antal, deltog catawbaer i den amerikanske befrielseskrig sammen med andre amerikanske oprørere i kampe mod briterne bl.a. i Slaget ved Guilford Court House. Selv om man værdsatte deres bidrag til oprøret i South Carolina, fortsatte deres antal og landområde med at svinde ind, mens nybyggerne rykkede ind mellem dem.

Selv om folket bestod af ca. 5.000 personer, der boede i North- og South Carolina før oprøret mod briterne, svækkede konstant krig og børnekopper i et omfang, så de blev nødt til at udleje dele af deres reservat i 1826 og resten i 1840. North Carolina afviste at tildele dem land, men South Carolina stillede 800 acres (3.2 km²) til rådighed. Her bor catawbafolket i dag.

I 2006 var der ca. 2.600 catawba'er tilbage. De fleste bor i South Carolina, men der er små grupper i Oklahoma, Colorado og andre stater. Catawba statsreservatet, der ligger i York County, South Carolina, havde en befolkning på 124 (i 1990). Catawba-sproget, som man nu er ved at genoplive, er en del af Sioux-Catawba sprogfamilien.

Folket blev officielt anerkendt af staten North Carolina i 1993. Det hovedkvarter ligger i Rock Hill, South Carolina.

Folkets navn indgår i Catawba River, Catawba County, Catawba College og Rhododendron catawbiense''.

Note 

Lakotaer
Amerikanske sprog
Sprog i USA
Skørhat

Skørhat (Russula) er svampeslægt, som tilhører Skørhat-ordenen. Svampene i slægten er mykorrhiza-dannere, og slægten er blandt de artsrigeste i Danmark med mere end 100 danske arter og ca. 750 arter på verdensplan. Skørhatte er oftest relativt store og kraftigt farvede. De kraftige farver og det skøre kød gør dem nemme at genkende. Sporerne er hvidlige til mørkegule. Kan kendes fra de lignende Mælkehatte på fraværet af "mælkesaft", samt at stokken ofte er hvidlig. Flere af de danske arter er gode spisesvampe, mens andre er uspiselige eller giftige.

Svampeslægter
Skørhat-familien
EDSAC

Electronic Delay Storage Automatic Calculator (EDSAC) var en tidlig britisk computer. Maskinen var inspireret af John von Neumanns publicerede rapport om EDVAC (The first draft of a Report on the EDVAC) og blev konstrueret af Maurice Wilkes og hans team ved University of Cambridge Mathematical Laboratory i England. EDSAC var den første elektroniske computer med mulighed for lagring af programmer (og kørsel af disse naturligvis).

Senere blev projektet støttet af J. Lyons & Co Ltd, et britisk firma, der blev belønnet med den første kommercielt anvendte computer, LEO I, baseret på EDSAC's design. EDSAC kørte sine første programmer den 6. maj 1949, da den beregnede en tabel af kvadrater og en liste af primtal.

Datamater
Storbritanniens historie
Manden fra toget

Manden fra toget (L'homme du train) er en fransk film af Patrice Leconte fra 2002.

Filmen fortæller historien om mødet mellem gangsteren Milan (Johnny Hallyday), der er kommet til en lille fransk by for, at røve den lokale bank, og den pensionerede fransklærer Mannesquier (Jean Rochefort), og det venskab, der opstår imellem dem. Et venskab, der bygger på at de hver især ønsker sig den andens liv. Filmen tema er dermed en kommentar til menneskets evige søgen efter en lykke som man forestiller sig, findes i alle de andres liv og som man derfor ikke evner, at se i sit eget liv.

I Danmark solgte filmen 12.677 billetter.

Medvirkende 
 Jean Rochefort: Mannesquier
 Johnny Hallyday: Milan
 Jean-Francois Stévenin: Luigi
 Edith Scob: Mannesquiers søster

Referencer

Eksterne links 
 

Franske film fra 2002
Film instrueret af Patrice Leconte
Dramafilm fra Frankrig
Fransksprogede film
Shadow the Hedgehog

er en fiktiv figur, kendt fra Sonic the Hedgehog-serien. Shadow kan ved hjælp af Kaos Smaragderne beherske Kaos Kontrollen (Chaos Control), hvor han kan stoppe tiden i et øjeblik, så det ser ud som om han bevæger sig ved højhastighed.

Shadow minder meget om Sonic, men er stadig en ligmodsætning til Sonic. Sonic drager altid ud på eventyr og morer sig, men Shadow vil bare finde sit formål i livet. Shadow kan betegnes som en anti-helt, han kan nemt arbejde sammen med Sonic-Team eller Dr. Eggman, kommer an på hvad interesser ham mest. Han føler sig også fortabt efter at have mistet den person som betød mest for ham, en lille pige ved navn er Maria. Men senere finder han nye venner, inklusiv flagermusen Rouge og robotten Omega, som sammen danner et hold ved navn Team Dark. Han er også en rival til Sonic, hvilket vil sige at de udfordrer hindanden til dueller for at afgøre hvem af dem der er den stærkeste eller hurtigste. 

Shadow var skabt af to personer, videnskabs-manden Gerald Robotnik, og rumvæsnet Black Doom. Professoren Gerald begyndte ideen med Projekt Shadow, og skabte ham for at hjælpe verden med at få en bedre fremtid, hvor Black Doom hjalp ham med at bringe Shadow til live, ved at giv ham noget af hans blod. Men Black Doom's intentioner med Shadow var anderledes. Han ville netop bruge Shadow til at hjælpe ham med at udslette verden. I Shadow the Hedgehog, får Shadow et valg mellem at arbejde for Black Doom eller at beskytte verden som han lovede Maria.

Sonic the Hedgehog
Spilfigurer
Patachou

Patachou (Henriette Ragon) (født 10. juni 1918, død 30. april 2015) var en fransk skuespillerinde og sangerinde.

I 1948 blev Henriette Ragon leder af en kabaret og restaurant på Montmartre med navnet Patachou. Dette navn tog Ragon til sig som kunstnernavn, under hvilket hun sang kabaretsange. Hun blev meget populær i Frankrig, og snart blev hun også kendt i New York, Canada, Japan og desuden i Sverige i 1970'erne.

Endvidere fik hun en film- og teaterkarriere omkring 1970-1980.

Den berømt fransk sanger Georges Brassens begyndte sin karriere på Patachous kabaret.

Filmografi 
 1999 : Pola X
 2000 : Drôle de Felix
 2003 : San Antonio

Sangere fra Frankrig
Totaktsbenzin

Totaktsbenzin eller knallertbenzin er et brændstof bestående af olieblandet benzin, der bruges i totaktsmotorer. 

Tidligere solgtes det færdigblandet fra en speciel pumpe på tankstationerne, hvor man selv kunne vælge blandingsforholdet.

Ved selvblanding bør anvendes olie specielt fremstillet til formålet, totaktsolie.

Totaktsmotorer er indrettet på, at smøremidlet findes opblandet i benzinen. Det skyldes, at motoren anvender stemplets opadgående bevægelse i motoren til at suge brændstof-luftblandingen fra karburatoren ind i bundkarret. Derfor kan bundkarret ikke bruges som oliesump som i en firetaktsmotor, men til gengæld bliver motoren lettere og kan anvendes i alle mulige stillinger. 

Tidligere anvendtes omkring 4% olie (1:25), mens der med de moderne totaktsolietyper kun behøves en iblanding på 2-3% olie. 

Totaktsmotorer bruges oftest til mindre maskiner, som f.eks. græsslåmaskiner, påhængsmotorer, buskryddere, motorsave og knallerter, men tidligere også i visse mindre, ældre biler som Trabant, Wartburg og Lloyd.

Fossile brændstoffer og brændsler
Jaisalmer

Jaisalmer (hindi: जैसालमेर) er en by i det vestlige Rajasthan i Indien. Byen har ca. 78.000 indbyggere og ligger i Tharørkenen. Jaisalmer kaldes ofte "den gyldne by" på grund af byens arkitektur bygget i gul sandsten.

Byen blev grundlagt i 1100-tallet og blev senere en vigtig handelsby. Jaisalmer lå aldrig direkte under Mogulriget eller Britisk Indien, men var et uafhængigt fyrstedømme. Byen kom ved Indiens uafhængighed fra Storbritannien til at ligge tæt ved grænsen til Pakistan. I nyere tid  er Jaisalmer blevet populær som turistdestination.

Eksterne henvisninger 

Byer i Rajasthan
Alfred Hugenberg

Alfred Wilhelm Franz Maria Hugenberg (19. juni 1865 – 12. marts 1951) var en tysk forretningsmand og politiker. Han var medlem af Adolf Hitlers første regering i 1933.

Alfred Hugenberg blev født i Kükenbruch nær Hameln. Han var søn af Karl Hugenberg. Alfred Hugenberg studerede jura ved forskellige tyske universiteter som Heidelberg og Berlin. Hugenberg nåede i sin karriere mange høje stillinger i erhvervslivet og stålindustrien, og i 1916 begyndte han at bygge Hugenberg Group, som var en mediekoncern, der kontrollerede forlag, aviser, reklamer, agenturer osv. Hugenbergs gruppe blev hurtigt en vigtig del af det tyske erhvervsliv, og fra 1920 begyndte han at engagere sig i politik for det tysk nationale konservative parti Deutschnationale Volkspartei,(DNVP). Hugenberg brugte dets aviser som et politisk redskab.

Hugenberg kontrollerede også i en længere periode det tyske filmselskab UFA.

I 1900 giftede han sig med Gertrud Adickes.

Eksterne henvisninger 

Nazister fra Tyskland
Embedsmænd fra Tyskland
Nazi-Tysklands ministre
Medlemmer af tyske rigsdag 1933-1945
Politikere fra Weimarrepublikken
Althengstett

Althengstett er en kommune i Landkreis Calw i den tyske delstat Baden-Württemberg.

Geografi 
Althengstett ligger i mellem 450 og 606 meters højde i det nordlige Schwarzwald i nærheden af de beskyttede landskaber Hecken- og Schlehengäu, hvortil også nabokommunerne Simmozheim, Gechingen og Ostelsheim hører. Althengstett er den højest beliggende kommune i Landkreis Calw øst for Nagold. Köpfle er med en højde på 606 moh. det højeste naturlige punkt i landkreisen, øst for floden Nagold. Dér ligger et jorddeponi, som er et godt udsigtspunkt hvorfra man kan se højderne i det nordlige, og er et godt udflugtsmål for vandrere der her kommer helt op i 630 meters højde. Andre toppe i Althengstett er: Täfelberg (570 m), Jägerberg (587 m), Hube (584 m), Heimberg (580 m), Köpfle (606 m), Muckberg (591 m), Esslesberg (560 m), Stoilesberg (578 m), Stutz (590 m), Predigtplatz (580 m), Ottenbronner Berg (570 m), Omelesberg (575 m), Hörnle (545 m), Brann (586 m). I godt vejr, kan man fra Heimberg se vindkraftanlægget Simmersfeld, Landesklinik Nordschwarzwald og byerne Altburg og Alzenberg.
I den sydvestlige ende af kommunen ligger kilderne til Tälesbach, der er en biflod fra højre til Nagold.

Untere Wald (450-558 moh.) er udløbere af Schwarzwald, der der når ind i Althengstett, og udgør det østligste punkt af Schwarzwald i Landkreis Calw. Godt en tredjedelaf kommunens areal er dækket af skov, hvoraf knap 70 % er nåleskov.

Inddeling 
Kommunen består af Althengstett (4.746 indbyggere i januar 2007), Neuhengstett (1.904 indbyggere) og Ottenbronn (1.446 indbyggere).
I Althengstett ligger bebyggelserne Schweichingen (557 moh.) og Unterer Wald. I Neuhengstett ligger bebyggelsen ] Schlehdorn.

Nabokommuner 
Nabokommunerne er Calw, Gechingen, Ostelsheim og Simmozheim.

Historie 
Omkring 1120 blev byen nævnt første gang i en bekendtgørelse fra Kloster Hirsau. Det daværende gods hørte da til Greverne von Calw. I det 13. århundrede kom under Greverne von Zweibrücken, men kom allerede i 1303 under Württemberg.

Eksterne henvisninger
Sort Stue

Sort Stue er et venstreorienteret, anarkistisk musikkollektiv, der blev etableret i 2006 i København. De ser sig selv som både band, organisation D.I.Y.-selskab og kollektiv.
Bandet er specielt populære i den københavnske undergrund, såsom Ungdomshuset, og Christiania.

I 2012 stoppede Sort Stue officielt, men allerede i foråret samme år spillede de en reunion-koncert i Ungdomshuset i anledning af Antifascistisk Aktions 20 års fødselsdag. Hen over året udgav Jake Juke også 4 mixtapes, alle ved navn Get Your Motherfucking Hands Up Mixtape. Det første udkom i hans eget navn, det andet med Anti K, det tredje med Lester og det fjerde og sidste med Fitnis. Alle mixtapes indeholdte også et eller flere remixes af Sort Stue tracks. Alle 4 plader er kun udgivet på internettet, men er til gratis download. De 4 mixtapes blev alle udgivet gennem Sort Stue Recs., men blev til for bl.a. at vende Sort Stue fans til at Sort Stue snart ikke ville eksisterende mere. Kort efter det fjerde mixtape kom, udgav Jake Juke også Jake Jukes Acapellaer & Instrumentaler, som udelukkende indeholder acapellaer og instrumentaler af Sort Stue, som er til at folk kan remixe selv.

Diskografi

Albums 

 2006: Prøver Å Nå Ut CD
 2007: Der Er Blod Overalt CD
 2008: Sort Arbejde CD
 2009: Endnu En Ulovlighed CD
 2010: Sort Stues LP LP
 2010: Jake Juke: Farlig Radio CD/Kommunal Dubplate*
 2010: Stamgæstens Mixtape Vol. I CD-compilation
 2011: Viva Kantako Destroy Sony CD (findes på biblioteket)
 2012: Jake Juke: Get Your Motherfucking Hands Up Mixtape Vol. 1 Internet
 2012: Jake Juke & Anti K: Get Your Motherfucking Hands Up Mixtape Vol. 2 Internet
 2012: Jake Juke & Lester: Get Your Motherfucking Hands Up Mixtape Vol. 3 Internet
 2012: Jake Juke & Fitnis: Get Your Motherfucking Hands Up Mixtape Vol. 4 Internet
 2012: Jake Juke: Jake Jukes Acapellaer & Instrumentaler Internet

Alle albums er udgivet og distribueret af Sort Stue Recs. Ifølge Sort Stue er deres musik ikke copyright-forbundet og ikke KODA-registreret.

Referencer 
 Den officielle hjemmeside 

Musikgrupper fra Danmark
Musikgrupper fra 2006
Kurt Schmitt

Kurt Paul Schmitt (født 7. oktober 1886 i Heidelberg, død 2. november 1950 samme sted) var en tysk jurist og erhvervsmand. Han meldte sig ind i nazipartiet  i 1933 og blev æresmedlem i SS. Han var formand for bestyrelsen i 
forsikringsselskabet Allianz og var økonomiminister i Hitlers regering fra 1933 til 1934, hvor han afløste Alfred Hugenberg.

Militærkarriere 
Fra 1914 til 1917 deltog han i 1. verdenskrig og blev hjemsendt, da han havde nået en rang som kaptajn.

Erhvervskarriere 
I 1917 blev han medlem af Allianz' bestyrelse og var 1921-1933 bestyrelsesformand. Han var også i bestyrelsen for AEG og Münchener Rückversicherung. 

Nazister fra Tyskland
Personer fra Heidelberg
Økonomiministre
The Trouble With Girls

The Trouble With Girls (And How To Get Into It) er en amerikansk film fra 1969. Filmen, hvis hovedrolle blev spillet af Elvis Presley, blev produceret af Lester Welch og instrueret af Peter Tewksbury på MGM.

Filmen blev indspillet fra den 28. oktober til den 16. december 1968 og havde premiere den 3. september 1969. Den havde dansk premiere den 30. marts 1970.

The Trouble With Girls var den 30. i rækken af spillefilm med Elvis Presley. Filmens manuskript blev skrevet af Arnold og Lois Peyser på basis af romanen "The Chautauqua" af Day Keene og Dwight Babcock. Filmen handler om en manager for et omrejsende telt-show, der opklarer et mord, som en af de ansatte i showet er anklaget for. Hans retfærdighedssans og retskaffenhed åbner øjnene på en af de andre ansatte, showets smukkeste pige, og de finder naturligvis sammen til slut.

The Trouble With Girls blev optaget i Metro-Goldwyn-Mayer-studierne i Culver City, Californien, USA.
 
Den danske titel på The Trouble With Girls var Ballade med piger.

Musik 
Sangene i The Trouble With Girls blev indspillet i oktober 1968 hos United Recorders i Los Angeles, Californien. Kun en af sangene blev udsendt samtidig med filmens premiere. Det var "Clean Up Your Own Back Yard", som var A-side på en singleplade med "The Fair Is Moving On" (Doug Flett, Guy Fletcher) som B-side.

Sangen "Almost" udkom i april 1970 på opsamlingsalbummet Let's Be Friends mens de resterende sange først udkom efter Elvis' død, dog bortset fra "Swing Down Sweet Chariot", der er en optagelse fra 30. oktober 1960 og som Elvis dengang indspillede til sit gospelalbum, His Hand In Mine.

The Trouble With Girls havde indlagt følgende seks sange:

 "Almost" (Ben Weisman, Florence Kay) – 23. oktober 1968
 "Clean Up Your Own Back Yard" (Billy Strange, Mac Davis) – 23. oktober 1968 
 "Swing Down Sweet Chariot" (Sarah Sheppard, arr: Elvis Presley) – 30. oktober 1960 
 "Signs Of The Zodiac" (Buddy Kaye, Ben Weisman) – 23. oktober 1968 (duet med Elvis Presley og Marlyn Mason) 
 "Violet (Flower Of NYU)" (S. Dueker, P. Lohstroh) – 23. oktober 1968
 "The Whiffenpoof Song" (Guy Sculls, Meade Minnigerode, George S. Pomeroy) – 23. oktober 1968

Melodien til sangen "Violet (Flower Of NYU)" er baseret på den gamle "Aura Lee" fra 1861, der var en populær sang under Den Amerikanske Borgerkrig, i øvrigt samme sang, der blev brugt som basis for "Love Me Tender", der er titelmelodi til Presleys første film, Love Me Tender.

Eksterne henvisninger 
 

Elvis Presley-film
Amerikanske film fra 1969
Musicalfilm fra USA
Asbjørn Hellum

Asbjørn Hellum (født 24. marts 1952 i Brønderslev) er en dansk historiker og forfatter, der var Danmarks rigsarkivar 2009-2018.

Baggrund 

Han blev i 1979 cand.mag. i historie og statskundskab fra Aalborg Universitet og arbejdede de efterfølgende år som arkivar ved lokalhistorisk arkiv i Aalborg og fra 1985 som stadsarkivar ved Vejle Stadsarkiv. Han har tidligere været formand for Sammenslutningen af Lokalarkiver og var i 2006 med til at stifte Organisationen Danske Arkiver og blev foreningens første formand.

Karriere 

I 2009 blev Hellum udnævnt til rigsarkivar og afløste dermed Johan Peter Noack som den øverste leder af Rigsarkivet. I 2018 valgte han at fratræde stillingen efter ni år, da hans åremålsansættelse udløb. Han blev afløst af Anne-Sofie Jensen.

Forfatterskab 

 Vester Brønderslev Sogn 1800-1900. Udviklingen fra landsbysamfund til bysamfund. I samarbejde med Claus Gai, Hanne Gjøl og Tom Søndergaard. Aalborg: Aalborg Universitetsforlag, 1979. .
 Asbjørn Hellum. Foreningsarkiver Vejle amt. En kortfattet oversigt. Vejle: De lokalhistoriske arkiver i Vejle Amt, 1983.
 Aalborg og Nørresundby snedkerlaug. Blade af laugets og håndværkets historie. I samarbejde med Hanne Gjøl. Aalborg: Aalborg og Nørresundby snedkerlaug, 1985. .
 Gymnastik i 100 år. Vejle Gymnastik-Forening 1888-1988. I samarbejde med Arne Rahbek. Vejle: Vejle Byhistoriske Arkivs forlag, 1988. .
 Arbejdernes kulturhistorie i Vejle. I samarbejde med Bente Munk og Poul Porskær Poulsen. Vejle: Arbejdernes Fællesorganisation i Vejle og Vejle Byhistoriske Arkiv, 1991. .
 (red.) Vejles historie. 5 bind. Vejle: Vejle Kommune, 1996-2002.
 Til Vejles pris. Viser og sange. I samarbejde med Ruth Fønss og Jørgen Gram Christensen. Vejle: Byhistorisk Forlag i samarbejde med Vejle Kommunes jubilæumssekretariat, 2002. .
 Jeg havde nået toppen! En mønsterbryders liv. Laurits Jessen 1868-1946. I samarbejde med Helene Steen Due og Andreas Frehr. Vejle: Vejle Stadsarkiv og Byhistorisk Forlag, 2009. .

Referencer

Eksterne henvisninger 

Personer fra Brønderslev
Historikere fra Danmark
Dansksprogede forfattere fra Danmark
Foreningsformænd fra Danmark
Rigsarkivarer fra Danmark
Personer i Kraks Blå Bog
Trespassers

Trespassers er det sjette studiealbum fra den danske rockgruppe Kashmir, der blev udgivet den 1. februar 2010. Udgivelsesdatoen er et palindrom, hvis den sættes op på følgende måde: "01022010". Albummet debuterede som #1 på hitlisten, med 18.000 solgte eksemplarer i den første uge. I juni 2010 modtog albummet platin med for 30.000 solgte eksemplarer.

Trespassers udkom i en standardudgave, samt en deluxe-udgave på både cd og vinyl. Deluxe-udgaven er et begrænset første oplag i et bog-formet cover. Digitalt er der et ekstra spor, "Break of the Avalanche", der kun er tilgængelig via iTunes Store. Albummet kunne forudbestilles på Fonas hjemmeside i en signeret udgave, og for at promovere albummet, kunne man få det signeret af Kasper Eistrup, Mads Tunebjerg og Asger Techau i Fona på Strøget i København på udgivelsesdagen.

Den første single fra albummet, "Mouthful of Wasps", blev udgivet den 13. november 2009 på gruppens hjemmeside. Ugen efter blev den valgt som "P3's Uundgåelige" på P3.

Trackliste 
Alt tekst skrevet af Kasper Eistrup. Alt musik skrevet af Eistrup, undtagen hvor noteret.

Personel 
 Alle sange fremført og arrangeret af Kashmir
 Track 1, 4, 6: Øvrige vokaler af Oh Land
 Track 6, 9, 10: Strygere af Stockholm Session Strings
 Strygere arrangeret og dirigeret af Henrik Lindstrand
 Feltoptagelser og programmering af mellemspil: Mads Tunebjerg
 Yularq, memoraphone, moog og en saks: Per Röeghmann
 Executive producer: Andy Wallace
 Producer: Kashmir, Andy Wallace, John O'Mahony
 Mixet af John O'Mahony
 Lydteknik af Asger Engholm Techau, Paul Suarez, Ian Shea, Noah Goldstein, Jan Petrov
 Strygere optaget af Janne Hansson
 Mastering af Greg Calbi

Hitliste- og salgsplacering

Referencer

Eksterne henvisninger 
 

Album fra 2010
Kashmir-album
Københavns Godsbanevandtårn

Københavns Godsbanevandtårn beståer af to tårne bygget i henholdsvis 1901 (det lave) og 1907 (det høje). Det lille tårn, med pyramidetag, blev bygget samtidig med godsbanegårdsanlægget og har en kapacitet på 65 m3 og det høje tårn, med saddeltag, har en kapacitet på 200 m3. De to tårne er forbundet med en mellembygning.

Eksterne henvisninger 
 
 Privat hjemmeside om jernbanevandtårne

Vandtårne i Region Hovedstaden
Godsbanevandtårn
Heinrich Wenck
Jernbanetransport i Danmark
Vesterbro
Miklós Rózsa

Miklos Rozsa (18. april 1907 i Budapest, Ungarn – 27. juli 1995) var en amerikansk filmkomponist. Han studerede i Leipzig og flyttede til Paris i 1931. Senere flyttede han til London (i 1935), hvor han begyndte at skrive filmmusik. I 1940 tog han til USA og fortsatte sin karriere som filmkomponist. 

Hans musik, som omfatter en symfoni, fire koncerter og andet orkester-og kammermusik, opnår en syntese af ungarsk folkesang og symfonisk form. 

Miklos Rozsa har lavet musikken til film som Tyven fra Bagdad (1940), Quo Vadis? (1951), Ben-Hur (1959) og El Cid (1961).

Eksterne henvisninger 
 

Klassiske komponister fra det 20. århundrede
Komponister fra Ungarn